CELEX: 52015PC0053
Language: mt
Date: 2015-02-12
Title: Proposta għal DEĊIŻJONI TAL-KUNSILL li tistabbilixxi l-pożizzjoni li għandha tittieħed f’isem l-Unjoni Ewropea fil-Kunsill Internazzjonali taz-Zokkor b’rabta mal-estensjoni tal-Ftehim Internazzjonali dwar iz-Zokkor tal-1992

|
			
		
		
		52015PC0053
		
			Proposta għal DEĊIŻJONI TAL-KUNSILL li tistabbilixxi l-pożizzjoni li għandha tittieħed f’isem l-Unjoni Ewropea fil-Kunsill Internazzjonali taz-Zokkor b’rabta mal-estensjoni tal-Ftehim Internazzjonali dwar iz-Zokkor tal-1992 /* COM/2015/053 final - 2015/0032 (NLE) */
			
				
		
		
			
			   	MEMORANDUM TA’ SPJEGAZZJONI
Il-Ftehim Internazzjonali dwar iz-Zokkor
tal-1992 (minn hawn ’il quddiem imsejjaħ “il-Ftehim”) ġie
konkluż mill-Komunità permezz tad-Deċiżjoni
tal-Kunsill 92/580/KEE[1] u daħal
fis-seħħ fl-1 ta’ Jannar 1993 għal perjodu ta’
tliet snin sal-31 ta’ Diċembru 1995. Minn dak
iż-żmien ’l hawn, huwa ġie estiż b’mod regolari għal
perjodi oħra ta’ sentejn. Il-Ftehim kien estiż l-aħħar
f’Ġunju tal-2013 permezz ta’ deċiżjoni tal-Kunsill
Internazzjonali taz-Zokkor, u se jibqa’ fis-seħħ sal-31 ta’ Diċembru 2015.
Huwa fl-interess tal-Unjoni li l-Ftehim
jiġi estiż għal darb’oħra għal perjodu ta’ mhux aktar
minn sentejn.
Dik l-estensjoni tal-Ftehim tfisser li se
jittawwal iż-żmien li matulu l-UE tkompli tikkontribwixxi
għall-baġit amministrattiv tal-Ftehim. Dik il-kontribuzzjoni hija
inkluża fil-partita 05 06 01 tal-baġit tal-UE
(imsejħa “Ftehimiet agrikoli internazzjonali”).
L-għan ta’ din il-proposta hu li tinkiseb
l-awtorizzazzjoni tal-Kunsill sabiex il-Kummissjoni tivvota, f’isem l-Unjoni,
favur l-estensjoni tal-Ftehim sal-31 ta’ Diċembru 2017,
fil-Kunsill Internazzjonali taz-Zokkor.
2015/0032 (NLE)
Proposta għal
DEĊIŻJONI TAL-KUNSILL
li tistabbilixxi l-pożizzjoni li
għandha tittieħed f’isem l-Unjoni Ewropea fil-Kunsill Internazzjonali
taz-Zokkor b’rabta mal-estensjoni tal-Ftehim Internazzjonali dwar iz-Zokkor
tal-1992
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikulari l-Artikolu 207
tiegħu, flimkien mal-Artikolu 218(9) tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Il-Ftehim Internazzjonali
dwar iz-Zokkor tal-1992 ġie konkluż permezz tad-Deċiżjoni
tal-Kunsill 92/580/KEE[2] u daħal
fis-seħħ fl-1 ta’ Jannar 1993 għal perjodu ta’
tliet snin sal-31 ta’ Diċembru 1995. Minn dak
iż-żmien ’l hawn, huwa ġie estiż b’mod regolari għal
perjodi oħra ta’ sentejn. Huwa kien estiż l-aħħar
f’Ġunju tal-2013 permezz ta’ deċiżjoni tal-Kunsill
Internazzjonali taz-Zokkor, u se jibqa’ fis-seħħ
sal-31 ta’ Diċembru 2015. Huwa fl-interess tal-Unjoni li
dan il-Ftehim jerġa’ jiġi estiż. Għalhekk, il-Kummissjoni,
li tirrappreżenta lill-Unjoni fil-Kunsill Internazzjonali taz-Zokkor,
għandha tiġi awtorizzata tivvota favur din l-estensjoni,
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed f’isem l-Unjoni fil-Kunsill Internazzjonali taz-Zokkor hija li
l-Kummissjoni tivvota favur l-estensjoni tal-Ftehim Internazzjonali dwar
iz-Zokkor tal-1992 għal perjodu ieħor ta’ mhux aktar minn sentejn.
Il-Kummissjoni b’dan hija awtorizzata tesprimi
dik il-pożizzjoni fil-Kunsill Internazzjonali taz-Zokkor.
Artikolu 2
Din id-Deċiżjoni għandha
tidħol fis-seħħ fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
DIKJARAZZJONI FINANZJARJA
LEĠIŻLATTIVA
 DIKJARAZZJONI FINANZJARJA || Fin Stat/14/ MK/aj/4692354 
 6.221.2015.1 
   || DATA: is-17 ta’ Diċembru 2014   
 1. || INTESTATURA TAL-BAĠIT: Il-Kapitolu 05 06 - L-ASPETTI INTERNAZZJONALI TAL-QASAM TAL-POLITIKA TAL-“AGRIKOLTURA U L-IŻVILUPP RURALI” 05 06 01- Ftehimiet agrikoli internazzjonali   || APPROPRJAZZJONIJIET:   Fl-abbozz tal-baġit għall-2015: EUR 4 675 000 
 2. || TITLU: Proposta għal Deċiżjoni tal-Kunsill li tistabbilixxi l-pożizzjoni li għandha tittieħed f’isem l-Unjoni Ewropea fil-Kunsill Internazzjonali taz-Zokkor b’rabta mal-estensjoni tal-Ftehim Internazzjonali dwar iz-Zokkor tal-1992.   
 3. || BAŻI LEGALI: L-Artikolu 207 flimkien mal-Artikolu 218(9) tat-Trattat dwar il-Funzjonament tal-Unjoni Ewropea.   
 4. || GĦANIJIET: Li jiġi estiż il-Ftehim Internazzjonali eżistenti dwar iz-Zokkor b’sentejn oħra (mill-1 ta’ Jannar 2016 sal-31 ta’ Diċembru 2017).   
 5. || IMPLIKAZZJONIJIET FINANZJARJI || FUQ PERJODU TA’ 12-IL XAHAR (F’EUR) || GĦAS-SENA FINANZJARJA ATTWALI - L-2014 (F’EUR) || GĦAS-SENA FINANZJARJA LI JMISS - L-2015 (F’EUR) 
 5.0. || INFIQ -               MAĦRUĠ MILL-BAĠIT TAL-UE (GĦAR-RIFUŻJONIJIET/GĦALL-INTERVENTI) -               MAĦRUĠ MILL-AWTORITAJIET NAZZJONALI -               MAĦRUĠ MINN SORSI OĦRAJN ||   || 362 916 || 420 000 
 5.1. || DĦUL -               MIR-RIŻORSI PROPRJI TAL-UE (MILL-IMPOSTI/MID-DAZJI DOGANALI) -               FIL-LIVELL NAZZJONALI ||   ||   ||   
   ||   || Fl-2016 || Fl-2017 ||   ||   
 5.0.1. || STIMA TAL-INFIQ || 510 000 || 529 000 ||   ||   
 5.1.1. || STIMA TAD-DĦUL ||   ||   ||   ||   
 5.2. || METODU TAL-KALKOLU: Abbażi ta’ suppożizzjonijiet dwar l-istima tal-għadd ta’ voti tal-UE (li jvarja kull sena) u dwar l-istima tal-ammont li għandu jitħallas għal kull vot f’GBP. 
 6.0. || IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLIN FIL-KAPITOLU RILEVANTI TAL-BAĠIT ATTWALI? || IVA LE 
 6.1. || IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI? || IVA LE 
 6.2. || SE JKUN MEĦTIEĠ BAĠIT SUPPLIMENTARI? || IVA LE 
 6.3. || SE JKUN MEĦTIEĠ LI JIDDAĦĦLU APPROPRJAZZJONIJIET F’BAĠITS FUTURI? || IVA LE 
 L-ammont li għandu jitħallas fir-realtà jista’ jvarja skont l-għadd finali ta’ voti li l-UE tingħata, skont l-ammont li għandu jitħallas għal kull vot f’GBP u skont ir-rata tal-kambju tal-Euro mal-Lira Sterlina. 
[1]               ĠU L 379, 23.12.1992, p. 15.
[2]               ĠU L 379, 23.12.1992, p. 15.